stanford-oval/wikipedia huggingface dataset:
Jaan Rääts

Jaan Rääts (15. lokakuuta 1932 Tartto – 25. joulukuuta 2020) oli virolainen säveltäjä. Hän toi virolaiseen musiikkiin 1960-luvulla uusklassisen, aktiivisen ja leikillisen tyylisuuntauksen, joka merkitsi postmodernin ajattelun alkua virolaisessa musiikissa. Räätsin sävellyksestä Konsertto kamariorkesterille (1961) tuli uuden virolaisen musiikin merkkiteos. Rääts oli Viron säveltäjäliiton jäsen vuodesta 1957 ja toiminut sen puheenjohtajana vuosina 1974–1993.
Rääts opiskeli Tarton musiikkilukiossa instrumenttinaan piano ja valmistui vuonna 1957 Mart Saarin sekä Heino Ellerin sävellysoppilaana Tallinnan konservatoriosta. Hän työskenteli vuosina 1955–1966 ääni-insinöörinä Viron radiossa. Viron televisiossa hän työskenteli vuosina 1966–1970 musiikkiohjelmien päätoimittajana ja vuosina 1970–1974 pääjohtajana sekä musiikkimanagerina. Rääts opetti  sävellystä Viron musiikki- ja teatteriakatemiassa (1968–1970, 1974–2003), jossa sai professorin arvon vuonna 1990. Hänen johdollaan ovat opiskelleet muiden muassa Raimo Kangro, Erkki-Sven Tüür, Rauno Remme, Tõnu Kõrvits, Tõnis Kaumann ja Timo Steiner.
Räätsin tuotannossa keskeisessä asemassa olivat soitinteokset. Hän sai valmiiksi kymmenen sinfoniaa vuosina 1957–1993. Hän sävelsi myös muita sinfonisia teoksia, lukuisia konserttoja, kaksi konserttoa kamariorkesterille ja kamarimusiikkia. Kamarimusiikkiteoksiin kuuluvat kuusi jousikvartettoa ja seitsemän pianotrioa. Pianolle tehtyjä sävellyksiä ovat kymmenen sonaattia. Rääts sävelsi myös kolme 24 marginaali -nimistä miniatyyrisarjaa, joista ensimmäinen (1979) on pianolle, toinen (1980) elektroniikalle ja kolmas (1982) kahdelle pianolle. Keskimmäinen oli ensimmäinen Virossa LP-muodossa julkaistu elektronisen musiikin teos. Räätsin äänimaailma ja tyyli ovat olleet melko pysyviä. Hän on työssään välttänyt dramaturgista kehitystä ja tarinankerrontaa. Rytminen pulssi on ollut musiikin peruselementti.
Räätsin vokaaliteoksiin kuului oratorio Karl Marx (1964, sanat: Enn Vetemaa). Elokuvamusiikin hän sävelsi neljääntoista virolaiseen elokuvaan.
Räätsin musiikkia on julkaistu lukuisilla vinyyli- ja CD-levyillä. Hänen musiikkiaan ovat kustantaneet muiden muassa Edition Peters, Hans Sikorski ja G. Schirmer, Inc.. Hänen saamiaan palkintoja ja tunnustuksia olivat neuvostoaikoina muiden muassa Viron sosialistisen neuvostotasavallan ansioituneen taidetyöläisen (1965) ja kansantaiteilijan (1977) arvonimet. Viron tasavallassa hän on saanut Viron valtion kulttuuripalkinnon (1995), Viron kulttuurirahaston musiikkirahaston vuosipalkinnon (2002), Viron tasavallan palkinnon elinikäisistä saavutuksista (2011) ja Valkoisen Tähden ritarikunnan kolmannen luokan ansiomerkin.
Islannin parlamenttivaalit 2017

Islannin parlamenttivaalit 2017 järjestettiin 28. lokakuuta 2017. Seuraavat vaalit oli tarkoitus järjestää vasta vuonna 2020, mutta 15. syyskuuta 2017 pääministeri Bjarni Benediktsson ilmoitti ennenaikaisista vaaleista hallituksen kaaduttua.
Itsenäisyyspuolue säilyi suurimpana puolueena, mutta menetti kannatustaan. Edellisessä hallituksessa mukana ollut reformipuolue menetti myös kannatustaan ja hallituspuolue valoisa tulevaisuus tippui kokonaan Alltingista. Uusi, entisen pääministeri Sigmundur Davíð Gunnlaugssonin johtama keskustapuolue sai seitsemän paikkaa.
Uudeksi pääministeriksi valittiin vasemmistovihreiden johtaja Katrín Jakobsdóttir. Hallitus muodostettiin vihreän vasemmiston, itsenäisyyspuolueen ja edistyspuolueen kesken.
Tulokset

| Puolue | Puolue | Puolue | Äänet | % | Paikat | +/– |  |  |  |  |
| --- | --- | --- | --- | --- | --- | --- | --- | --- | --- | --- |
|  | Itsenäisyyspuolue | D | 49 543 | 25,2 | 16 |  5 |  |  |  |  |
|  | Vihreä vasemmisto | V | 33 155 | 16,9 | 11 |  1 |  |  |  |  |
|  | Edistyspuolue | B | 21 016 | 10,7 | 8 |  0 |  |  |  |  |
|  | Sosiaalidemokraattinen liitto | S | 23 652 | 12,1 | 7 |  4 |  |  |  |  |
|  | Keskusta | M | 21 335 | 10,9 | 7 |  7 |  |  |  |  |
|  | Piraattipuolue | P | 18 051 | 9,2 | 6 |  4 |  |  |  |  |
|  | Kansanpuolue | F | 13 502 | 6,9 | 4 |  4 |  |  |  |  |
|  | Reformipuolue | C | 13 122 | 6,7 | 4 |  3 |  |  |  |  |

|  | Valoisa tulevaisuus | A | 2 394 | 1,2 | 0 |  4 |  |  |  |  |
|  | Kansanrintama | R | 375 | 0,2 | 0 |  0 |  |  |  |  |
|  | Aamunkoi | T | 101 | 0,1 | 0 |  0 |  |  |  |  |

| Yhteensä | Yhteensä | Yhteensä | 196 246 | 100 % | 63 | – |  |  |  |  |

| Hyväksyttyjä ääniä | Hyväksyttyjä ääniä | Hyväksyttyjä ääniä | 196 246 | 97,2 |  |  |  |  |  |  |
| Tyhjiä ääniä | Tyhjiä ääniä | Tyhjiä ääniä | 4 813 | 2,4 |  |  |  |  |  |  |
| Hylättyjä ääniä | Hylättyjä ääniä | Hylättyjä ääniä | 718 | 0,4 |  |  |  |  |  |  |
| Äänestäneitä | Äänestäneitä | Äänestäneitä | 201 777 | 81,2 |  |  |  |  |  |  |
| Äänestysoikeutettuja | Äänestysoikeutettuja | Äänestysoikeutettuja | 248 502 |  |  |  |  |  |  |  |

Lähde: Iceland Monitor (englanniksi)
It’s Only Rock ’n’ Roll (Hardcore Superstarin albumi)

| It's Only Rock'n'Roll Hardcore Superstar |
| --- | --- | --- |

Studioalbumin tiedot
 Julkaistu: 1998
 Tyylilaji: hard rock, sleaze rock
 Kesto: 58.45
 Levy-yhtiö: Gain Records
Hardcore Superstarin muut julkaisut
|   | It's Only Rock'n'Roll 1998 | Bad Sneakers and a Piña Colada 2000 |
It's Only Rock'n'Roll on ruotsalaisen Hardcore Superstarin ensimmäinen täyspitkä albumi. Se julkaistiin vain Ruotsissa. Monia It's Only Rock'n'Rollin kappaleita äänitettiin uudelleen seuraavalle albumille.
Kappaleet

Hello/Goodbye
Baby Come Along
Sendmyself to Hell
Bubblecum Ride
Rock 'n' Roll
Someone Special
Dig a Hole
Punk Rock Song
Right Here, Right Now
So Deep Inside
Fly Away (piiloraita)
Aiheesta muualla

It’s Only Rock ’n’ Roll discogs.com -sivustolla
Institución Libre de Enseñanza

Institución Libre de Enseñanza (ILE) oli Espanjan pääkaupungissa Madridissa vuosina 1876–1936 toiminut yksityinen oppilaitos, joka otti opetuksessaan vaikutteita Karl Christian Friedrich Krausen filosofiasta.
ILE:n perusti Francisco Giner de los Ríos ja joukko muita Madridin keskusyliopistosta eronneita professoreja (mukanaan Gumersindo de Azcárate ja Nicolás Salmerón) puolustaakseen oikeuttaan omiin opetusmetodeihinsa, joita siihen aikaan vallinnut opetusjärjestelmä ei suvainnut. Instituutin perusperiaatteita oli vapaa oppiminen, jossa kaikenlaiset ideat saivat kukoistaa ilman uskonnollisia ja poliittisia rajoitteita.
ILE julkaisi lehteä nimeltä Boletín de la Institución Libre de Enseñanza, joka sisälsi useiden arvostettujen pedagogien, tutkijoiden, filosofien ja kirjailijoiden kirjoituksia. Heihin lukeutuivat muun muassa Bertrand Russell, Henri Bergson, Charles Darwin, John Dewey, Santiago Ramón y Cajal, Miguel de Unamuno, Maria Montessori, Leo Tolstoi, H. G. Wells, Rabindranath Tagore, Juan Ramón Jiménez, Gabriela Mistral, Benito Pérez Galdós, Emilia Pardo Bazán, Azorín, Eugeni d'Ors ja Ramón Pérez de Ayala.
Ikuisuuskivet

Thanos ja Ikuisuuskivet (suomennos Lauri "Mail-Man" Narinen).
Ikuisuuskivet (engl. Infinity Stones ) (tunnettu alun perin nimellä Sielukivet (engl. Soul Stones )) ovat Marvel-kustantamon fiktiivisissä sarjakuvissa esiintyvä kuudesta jalokivestä koostuva käsittämättömän voimakas energianlähde. Kaikkien kuuden kiven käyttäjä nousee kaikkivoipaiseksi ja hallitsee jumalana koko universumia. Hullu titaani Thanos yhdisti kivet ensimmäisen kerran niin sanottuun Ikuisuuden rautahanskaan ja onnistui tavoitteessaan ainoana antagonistina (engl. Infinity Gauntlet). Myöhemmissä tarinoissa Ikuisuuskiviin lisättiin Egokivi, jota ei kuitenkaan tarvita Ikuisuuden rautahanskan muodostamisessa. Egokivi esiintyy vain yhdessä tarinassa eikä sitä lueta yleensä ikuisuuskivien joukkoon.
Ikuisuuskivillä ei ole tunnettua yhteyttä Ikuisuus-sarjakuvahahmoon ja Ikuisiin.
Ikuisuuskivet muissa medioissa > Videopelit

Ikuisuuskivet esiintyvät Marvel Super Heroes -taistelupelissä, jossa pelaaja voi niiden avulla muokata pelattavan hahmon ominaisuuksia eri tavoin.
Myös Lego Marvel Super Heroes ja Lego Marvel Avengers (2016) videopeleissä nähdään useissa tasoissa Ikuisuuskivet päätasojen vihollisten ja tehtävien pääkohteina; kuten Tilakiven / Tesseraktin luoma portaali Chitaurien armeijan  kotiplaneetalle ja Lokin Sauva (mikä sulki portaalin) Avengers 1 elokuvan loppuottelussa, Thor: The Dark World elokuvaan sijoittuva taso, missä pomona oli Malekith joka käytti Todellisuus-kiven/Aetherin voimaa. Ikuisuuskiviä käyttävät Lego-hahmot: Lokilla Sauva, Staff/Specter missä Mielikivi ja myöhemmin Visionilla. Malekith, Todellisuuskiven voima, Ronan Syyttäjän sauvassa oleva Voimakivi, Doctor Strange, Aikakivi Agamotton Silmä korussa, joka on kaulassa ja Thanos, paikallaan odotellessa ottaa tyhjän Ikuisuuden Rautahanskan, joka toimii eräänä Easter Egg pelissä ennakoiden tulevaa. Pelissä näkyy vielä Thorinin kohtaus, jossa näkyy 4 Ikuisuuskiveä ja toteaa että joku (Thanos) pelaa peliä, missä Avengersin jäsenet ovat toimineet pelinappuloina kun Ikuisuuskivet ovat putkahdelleet esiin, joista 4 on ollut Maassa eri aikoina (Aikakiveä ja Sielukiveä ei olla vielä julkaistu tässä kohdassa, mutta pelissä näkyy Doctor Strange ja 21st Beeckler Street oleva New Yorkin pyhättö, jossa Aikakivi ja Doctor Strange sarjakuvahahmona esiintyvät ennen elokuvaa toimien Easter Egg lisäyksenä tehden 5. Ikuisuuskiven putkahtamisen esiin. Ainoastaan Sielukivestä ei olla tehty omaa elokuvaa, sarjaa tai animaatiota MCU:n tuotantoon tai mikä kertoisi sen etsinnöistä.
Inferno (vuoden 1999 elokuva)

| Inferno |
| --- | --- |

Ohjaaja:  John G. Avildsen
Käsikirjoittaja:  Tom O'Rourke
Tuottaja:  Evzen Kolar Lawrence Levy Jean-Claude Van Damme
Säveltäjä:  Bill Conti
Kuvaaja:  Ross A. Maehl
Leikkaaja:  J. Douglas Seelig
Tuotantosuunnittelija:  Michael Novotny
Pääosat:  Jean-Claude Van Damme Pat Morita Danny Trejo
Valmistustiedot
Valmistusmaa:   Yhdysvallat
Tuotantoyhtiö:  Long Road Productions KPI Productions Davis-Films
Levittäjä:  Sony Pictures Home Entertainment Netflix
Ensi-ilta:  28. heinäkuuta 1999
Kesto:  95 min
Alkuperäiskieli:  englanti
Budjetti:  15 000 000 dollaria
Tuotto:  15 482 898 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Inferno (tunnetaan myös nimellä Desert Heat) on vuonna 1999 ensi-iltansa saanut yhdysvaltalainen toimintaelokuva. Elokuvan on ohjannut John G. Avildsen ja käsikirjoittanut Tom O'Rourke. Pääosissa näyttelivät Jean-Claude Van Damme, Pat Morita ja Danny Trejo. Taistelukohtausten koreografiasta vastasi Peter Malota.
Juoni

Eddie Lomax on veteraanisotilas, joka on kyllästynyt elämäänsä. Hän päättää mennä vanhan ystävänsä luokse läpi aavikon, aikomuksenaan antaa moottoripyörän ystävälleen lahjaksi. Bensan loppuessa kesken Eddie alkaa juopuneena ammuskella ympäriinsä ja osuu vahingossa Hoganin veljesten autoon. He hakkaavat Eddien lähes kuoliaaksi ja varastavat hänen moottoripyöränsä. Eddie päättää kostaa tapahtuman ja saa apua muutamilta lähellä olevan kylän asukkailta.
Rooleissa

| 0 | 1 | 2 |
| --- | --- | --- |
|  Jean-Claude Van Damme  | … |  Eddie Lomax   |
|  Pat Morita  | … |  Jubal Early   |
|  Danny Trejo  | … |  Johnny Six Toes   |
|  Gabrielle Fitzpatrick  | … |  Rhona Reynolds   |
|  Larry Drake  | … |  Ramsey Hogan   |
|  Vincent Schiavelli  | … |  Mr. Singh   |
|  David Fralick  | … |  Matt Hogan   |
|  Silas Weir Mitchell  | … |  Jesse Hogan   |
|  Jonathan Avildsen  | … |  Petey Hogan   |
|  Jaime Pressly  | … |  Dottie Matthews   |
|  Bill Erwin  | … |  Eli Hamilton   |
Suomessa

Suomessa elokuva julkaistiin suoraan videolle vuonna 2000. Sittemmin helmikuussa 2004 elokuva esitettiin ensi kerran televisiosta Neloselta.
| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Allrovi: 2/5
DVD-Opas: 1/5
Rotten Tomatoes: 3/10
Telvis.fi: 1/5
Irlannin vapaavaltio

Irlannin vapaavaltio (iiriksi Saorstát Éireann, engl. Irish Free State) oli Britanniasta 1921 eronneen 26 Irlannin kreivikunnan (iiriksi contae, engl. county) nimike. Vapaavaltio syntyi 1921 tehdyn Ison-Britannian ja Irlannin sopimuksen (iiriksi Conradh Angla-Éireannach, engl. Anglo-Irish Treaty) myötä vapaavaltion perustuslain astuttua voimaan joulukuussa 1922. Kuusi Ulsterin yhdeksästä kreivikunnasta vastusti kuitenkin sopimusta ja jäi näin ollen sopimuksen ulkopuolelle ollen edelleen osa Britanniaa Pohjois-Irlantina.[lähde? ]
Vapaavaltion muodollinen valtionpäämies oli Britannian kuningas, jota Irlannissa edusti kenraalikuvernööri. Vuonna 1936 Edvard VIII:n luopuessa kruunustaan ja Yrjö VI:sta tullessa kuningas irlantilaiset käyttivät tilaisuutta hyväkseen, muuttivat hallitusmuodon sanamuotoa ja lakkauttivat kenraalikuvernöörin toimiston.
Uuden perustuslain mukaan kuninkaalle jäi Irlannin ulkomaansuhteiden hoito.
Irlannin hallituksen päämiehen nimike vapaavaltion aikana oli toimeenpanevan neuvoston puheenjohtaja. Tämä titteli vaihtui uuden perustuslain myötä hallituksen taoiseachiksi eli päälliköksi 1937, jolloin myös Irlannin vapaavaltio lakkasi olemasta ja viralliseksi nimeksi lyhentyi Irlanti (iiriksi Éire, engl. Ireland). Nykyisen virallisen nimensä Irlannin tasavalta (iiriksi Poblacht na hÉireann, engl. Republic of Ireland) maa otti käyttöön 1949.[lähde? ]
Aiheesta muualla

Kuvia tai muita tiedostoja aiheesta Irlannin vapaavaltio Wikimedia Commonsissa
Inferno (vuoden 2016 elokuva)

| Inferno |
| --- | --- |

Ohjaaja:  Ron Howard
Käsikirjoittaja:  David Koepp Dan Brownin romaanista
Tuottaja:  Brian Grazer Michael De Luca Andrea Giannetti
Säveltäjä:  Hans Zimmer
Kuvaaja:  Salvatore Totino
Pääosat:  Tom Hanks Felicity Jones Omar Sy Ben Foster Irrfan Khan Sidse Babett Knudsen
Valmistustiedot
Valmistusmaa:   Yhdysvallat
Tuotantoyhtiö:  Imagine Entertainment Columbia Pictures
Levittäjä:  Columbia Pictures InterCom
Ensi-ilta:  28. lokakuuta 2016
Kesto:  121 min
Alkuperäiskieli:  englanti
Budjetti:  75 miljoonaa dollaria
Edeltäjä:  Enkelit ja demonit
Aiheesta muualla
IMDb 
Elonet
AllMovie
Infobox OKNimi-testi OK: 
Inferno on vuonna 2016 ensi-iltansa saanut Ron Howardin ohjaama jännityselokuva, joka perustuu Dan Brownin samannimiseen kirjaan vuodelta 2013. Elokuvan kuvaukset alkoivat huhtikuussa 2015 Venetsiassa.[lähde? ] Elokuvan pääosissa ovat Tom Hanks, Felicity Jones, Omar Sy, Ben Foster ja Irrfan Khan. Elokuva julkaistiin 2D- ja 3D-formaateissa.
Juoni

Robert Langdon herää firenzeläisessä sairaalassa muistinsa menettäneenä. Seurakseen Robert saa hoitavan lääkärinsä Sienna Brooksin. Symbolitutkijahahmon huolenaiheina ovat tällä kertaa Danten Jumalaiseen näytelmään liittyvät spekulaatiot ja tapahtumapaikkoina Firenze ja Venetsia.
Rooleissa

| 0 | 1 | 2 |
| --- | --- | --- |
|  Tom Hanks  | … |  Robert Langdon   |
|  Felicity Jones  | … |  Dr. Sienna Brooks   |
|  Omar Sy  | … |  Christoph Bruder   |
|  Ben Foster  | … |  Bertrand Zobrist   |
|  Irrfan Khan  | … |   Harry "The Provost" Sims   |
|  Sidse Babett Knudsen  | … |   Elizabeth Sinskey, WHO:n johtaja   |
Vastaanotto

Tv-maailma-lehdessä 2024 Pertti Avola harmitteli, ettei Howardin näyttävä ylöspano riitä peittämään Dan Brownin keskinkertaista ja historialla ärsyttävästi spekuloivaa jännärijuonta. Hän antoi elokuvalle kaksi ja puoli tähteä viidestä.
Aiheesta muualla

Inferno Internet Movie Databasessa (englanniksi)
Irlannin terveydensuojelun valvontakeskus

| Irlannin terveydensuojelun valvontakeskus Lárionad Faire um Chosaint Sláinte Health Protection Surveillance Centre> Tutkimuslaitoksen tiedot |
| --- | --- |
Perustettu:  1998
Sijainti:  Dublin, Irlanti
Pääkonttori:  25-27 Middle Gardiner Street, Dublin 1, Ireland, D01 A4A3 53.35518°N, 6.25741°W
Ministeriö:  Irlannin terveysministeriö
Virasto:  Health Service Executive (Irlannin julkiset terveyspalvelut)
Tutkimusala:  tartuntataudit, kansanterveys
Johtaja:  John Cuddihy
Irlannin terveydensuojelun valvontakeskus (iiriksi Lárionad Faire um Chosaint Sláinte, engl. Health Protection Surveillance Centre, lyhennys HPSC) on Irlannin tartuntatautien seurantaan ja ehkäisyyn keskittynyt, Dublinissa toimiva virasto. HPSC on osa Irlannin terveysministeriön alaista kansallista julkisten terveyspalvelujen organisaatiota (Health Service Executive, HSE). HPSC on perustettu vuonna 1998. Siellä työskentelee noin 50 ihmistä.
HPSC on ollut keskeisessä asemassa esimerkiksi vuonna 2020 alkaneen COVID-19-pandemian aikaisessa Irlannin tilannekuvasta viestimisessä.
Aiheesta muualla

Health Protection Surveillance Centre (englanniksi) (hpsc.ie)
COVID-19 Cases in Ireland (Irlannin Covid-19 tilanneraportit) (Arkistoitu – Internet Archive) (englanniksi) (hpsc.ie)
Ireland's COVID-19 Data Hub (data from HPSC and HSE) (englanniksi) (arcgis.com)
Valtiollisia tai maanosan kansanterveyslaitoksia
| --- | --- |
Eurooppa:    ECDC   RIVM   ISHP   Sciensano   UKHSA   PHE   PHS   PHW   NCPHA   ISCIII   HPSC   Embætti landlæknis   ISS   GÖG   EODY   HZJZ   SPKC   SMLPC   LIH   ANSP   FHI   IPH   INSA   NIZP-PZH   Santé Publique France   INSP   Folkhälsomyndigheten   RKI   IPHS   ÚVZ SR   NIJZ   THL   BAG   SIF   SZÚ   TsHZ   NNK   RRPCEM   Rospotrebnadzor   Terviseamet 
Aasia:    IEDCR   KCDA   NIHRD   NCDC   NIHR   IPI   ICDC   NIPH   IPC   NIPH   NTsOZ   China CDC   IPH   NCPH   NHL   BPKIHS   Pakistanin terveysvirasto   PNIPH   Saudi CDC   NCID   Taiwan CDC   Thai NIH   NIHE 
Afrikka:     Africa CDC   IPA   NICD   EPHI   NMIMR   CPC   KEMRI   INRB   NCDC   IPM   IPM   INS   NCDC   IPCI   ZNPHI   IPD   NIH Somalia   PHI   NIMR   INH   IPT   UVRI 
Amerikka:    ANLIS   IAL   ISP   INCIENSA   PHAC   INS   IPK   INSP   INS   CDC 
Muut alueet:   AIHW
Huomaa: Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.
Hanska

Hanska tarkoittaa käsinettä, mutta on myös muun muassa seuraavien suomalaisten henkilöiden sukunimi:
Jari Hanska (s. 1983), käsikirjoittaja, näyttelijä ja freelancetoimittaja
Jussi Hanska (s. 1967), historioitsija
Kari Hanska (s. 1949), soutaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ihmisiä hotellissa

| Ihmisiä hotellissa> Week-End at the Waldorf |
| --- | --- |

Ohjaaja:  Robert Z. Leonard
Käsikirjoittaja:   Guy Bolton (sovitus)  Sam Spewack (käsikirjoitus)  Bella Spewack (käsikirjoitus) 
Perustuu:  Vicki Baumin romaaniin (1929) ja näytelmään (1930) Loistohotelli (Menschen im Hotel)
Tuottaja:  Arthur Hornblow Jr.
Säveltäjä:  Johnny Green
Kuvaaja:  Robert Planck
Leikkaaja:  Robert Kern
Pääosat:   Ginger Rogers  Lana Turner  Walter Pidgeon  Van Johnson  Edward Arnold  Keenan Wynn  Robert Benchley 
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer
Ensi-ilta:   1945-10-1717. lokakuuta 1945 (Yhdysvallat)  1947-2-2828. helmikuuta 1947 (Suomi)  
Kesto:  130 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Ihmisiä hotellissa (engl. Week-End at the Waldorf) on vuonna 1945 ensi-iltansa saanut Robert Z. Leonardin ohjaama yhdysvaltalainen draamakomediaelokuva, jonka pääosissa ovat Ginger Rogers, Lana Turner, Walter Pidgeon, Van Johnson, Edward Arnold, Keenan Wynn ja Robert Benchley. Elokuva perustuu Vicki Baumin vuonna 1929 julkaistuun romaaniin ja vuonna 1930 julkaistuun näytelmään Loistohotelli, jonka pohjalta Guy Bolton laati sovituksen ja Sam sekä Bella Spewack laativat käsikirjoituksen.
Ihmisiä hotellissa sai teatteriensi-iltansa Yhdysvalloissa lokakuussa 1945 ja Suomessa helmikuussa 1947.
Juoni

New Yorkin Waldorf-Astoria-hotelli on vilkas vieraista ja risteävistä tarinoista. Elokuvatähti Irene Malvern (Ginger Rogers) taistelee masennusta vastaan odottaessaan uusimman elokuvansa ensiesitystä. Chip Collyer (Walter Pidgeon) on sanomalehden kokenut sotakirjeenvaihtaja, jonka aikomuksena on matkustaa Eurooppaan. James Hollis (Van Johnson) on sodassa haavoittunut lentäjä, joka odottaa riskialtista leikkausta. Kiero Martin X. Edley (Edward Arnold) punoo juoniaan, kun taas pikakirjoittaja Bunny Smithin (Lana Turner) tavoitteena on rikastua. Kaikki saavat lopulta ratkaisunsa viikonlopun päättyessä, kun hotellihuoneet luovutetaan.
Näyttelijät

| 0 | 1 | 2 |
| --- | --- | --- |
|  Ginger Rogers  | … |  Irene Malvern   |
|  Lana Turner  | … |  Bunny Smith   |
|  Walter Pidgeon  | … |  Chip Collyer   |
|  Van Johnson  | … |  kapteeni James Hollis   |
|  Edward Arnold  | … |  Martin X. Edley   |
|  Keenan Wynn  | … |  Oliver Webson   |
|  Robert Benchley  | … |  Randy Morton   |
|  Phyllis Thaxter  | … |  Cynthia Drew   |
|  Leon Ames  | … |  Henry Burton   |
|  Lina Romay  | … |  Juanita   |
|  Samuel S. Hinds  | … |  herra Jessup   |
|  Porter Hall  | … |  Stevens   |
Elokuvassa esiintyy lisäksi Xavier Cugat orkestereineen.
Tuotanto > Esituotanto

Elokuva on uudelleenfilmatisointi Edmund Gouldingin ohjaamasta Metro-Goldwyn-Mayerin elokuvasta Grand Hotel (1932), jonka pääosissa ovat Greta Garbo, John Barrymore, Joan Crawford, Wallace Beery ja Lionel Barrymore. Uudelleenfilmatisointiin tehtiin kuitenkin muutamia muutoksia. Grand Hotel sijoittuu Berliiniin, kun taas Ihmisiä hotellissa -elokuvan tapahtumapaikkana on New York. Lisäksi alkuperäiselokuvassa Garbon näyttelemä balettitanssija on uudelleenfilmatisoinnissa Ginger Rogersin näyttelemä elokuvatähti. Ihmisiä hotellissa -elokuvaan sisällytettiin kuitenkin intermediaalisia viittauksia Grand Hoteliin.
Kun elokuvan studion MGM:n ja Waldorf-Astoria-hotellin johdon välillä oli elokuvaan liittyviä oikeudellisia riitoja, MGM melkein muutti kaksi miljoonaa dollaria maksavan elokuvan tapahtumapaikan San Franciscoon ja nimeksi Palace in the Sky lokakuussa 1944. Riitoihin liittyi muun muassa kiista siitä, pitäisikö elokuva kuvata värillisenä vai mustavalkoisena. Hotellin johto oli värielokuvan kannalla, sillä sen mielestä mustavalkokuvaus ei tekisi hotellille oikeutta. Hotellin johdon toiveesta huolimatta elokuva päädyttiin kuvaamaan mustavalkoisena. Hotellin johto ei kuitenkaan nostanut syytettä studiota kohtaan nimensä käytöstä.
Elokuvan pääosaan harkittiin alun perin muun muassa Judy Garlandia keväällä 1944.
Tuotanto > Kuvaukset

Ihmisiä hotellissa -elokuvan tuotanto alkoi marraskuun alussa 1944 ja päättyi helmikuun alussa 1945. Elokuva kuvattiin MGM:n studioilla Culver Cityssä ja Waldorf-Astoria-hotellissa New Yorkissa. Vaikka elokuva sijoittuu New Yorkiin, se kuvattiin pääosin MGM:n studioilla, jonne rakennettiin Waldorf-Astoria-hotellin tiloista tarkkoja jäljennöksiä. Joitain elokuvan sisä- ja ulkokohtauksia kuvattiin kuitenkin New Yorkissa.
Musiikki

Elokuvan musiikin sävelsi Johnny Green, ja siinä esiintyvät lisäksi kappaleet ”And There You Are” ja ”Guadalajara”. Ensimmäisen kappaleen sävelsi Sammy Fain ja sanoitti Ted Koehler, ja toisen kappaleen sävelsi ja sanoitti Pepe Guízar.
Aiheesta muualla

Ihmisiä hotellissa Internet Movie Databasessa (englanniksi)
Ihmisiä hotellissa -elokuvan traileri YouTubessa (englanniksi)
Van Johnson, Lana Turner, Ginger Rogers ja Walter Pidgeon elokuvan lehdistökuvassa vuonna 1945.
Ineffable Mysteries from Shpongleland

| Ineffable Mysteries from Shpongleland Shpongle |
| --- | --- | --- |

Studioalbumin tiedot
 Julkaistu: 2. marraskuuta 2009
 Tuottaja(t): Simon Posford ja Raja Ram
 Tyylilaji: psybient
 Kesto: 70.26
 Levy-yhtiö: Twisted Records
Shponglen muut julkaisut
| Nothing Lasts...But Nothing Is Lost 2005 | Ineffable Mysteries from Shpongleland 2009 | Museum of Consciousness 2013 |
Ineffable Mysteries from Shpongleland on brittiläisen elektronisen musiikin yhtye Shponglen neljäs albumi. Se julkaistiin marraskuussa 2009.
Kappaleet

Electroplasm – 10.13
Shpongolese Spoken Here – 6.38
Nothing is Something Worth Doing – 6.24
Ineffable Mysteries – 10.26
I Am You – 11.37
Invisible Man in a Fluorescent Suit – 8.54
No Turn Un-Stoned – 8.02
Walking Backwards Through the Cosmic Mirror – 8.13